《次韵和少述雪中见寄》
宋代·沈遘

坐看和气变农愁，三白前占岁大收。未及劝耕巡属县，不妨酾大望高楼。

剡中人远空相忆，韩子诗成枉见投。正欲与君论出处，扁舟何日肯东浮。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。